ກອງ​ປະຊຸມ​ຂອງ​ອົງການ​ ສໍາພັນ​ທະ​ມິດ​ລາວ​-ອາ​ເມຣິກັນ ທີ່ Springfield, Virginia
ກອງ​ປະຊຸມ​ຂອງ​ອົງການ ​ສໍາພັນ​ທະ​ມິດ​ລາວ​-ອາ​ເມຣິກັນ ​ໄດ້​ຈັດ​ຂຶ້ນ 2 ມື້ ​ໂດຍ​ມີ​ການ​ໃຫ້​ຂໍ້​ມູນ ປະຖະກະ​ຖາ ຈາກ​ນັກວິຊາການຫລາຍຄົນ.
ໃນລາຍການຊີວິດຊາວລາວໃນຕ່າງແດນ ຂອງ VOA ໃນແລງມື້ນີ້ ທ່ານຈະໄດ້ຮັບຟັງ ການສໍາພາດກັບຫຼາຍບຸກຄົນນທີ່ມີສ່ວນໃນກອງປະຊຸມຫຼວງຂອງອົງການສໍາພັນທະມິດ ລາວ ອະເມຣິກັນ ທີ່ໄດ້ຈັດຂຶ້ນໃນວັນທີ 5-6 ສິງຫາ ທີ່ເມືອງ Springfield, VA ຊຶ່ງວັນນະສອນ ຈະນໍາມາສະເໜີທ່ານ ໃນຫວ່າງໝໍ່ໆມານີ້ ທາງ VOA ໄດ້ສະເໜີບົດສໍາພາດກັບຄະນະບໍລິຫານຂອງອົງການ ສໍາພັນທະມິດລາວ-ອາເມຣິກັນ ຫຼື Laotian American National Alliance (LANA) ໃນລະດັບຊາດທີ່ມີຈຸດປະສົງໃນການເປັນກະບອກສຽງ, ເປັນສູນຮວມ ແລະຕາງໜ້າໃຫ້ ອົງການນ້ອຍໃຫຍ່ທັງຫຼາຍໃນສະຫະລັດ ເພື່ອນໍາສະເໜີ ບັນຫາຕ່າງໆຂອງປະຊາຄົມ ລາວຕໍ່ທາງລັດຖະບານ, ເທດສະບານ, ທ້ອງຖິ່ນແລະໃນລະດັບຊາດ ແລະທາງອົງການ ດັ່ງກ່າວກໍໄດ້ຈັດກອງປະຊຸມຫຼວງຂຶ້ນ ໃນວັນທີ 5-6 ສິງຫາ ຜ່ານມານີ້ ຊຶ່ງຕາງໜ້າໃຫ້ແກ່ ເຈົ້າພາບທ້ອງຖິ່ນ ໃນຂົງເຂດ ວໍຊິງຕັນດີຊີ ກໍແມ່ນ ຍາເອື້ອຍ ບຸນເຮ່ງ ອິນເວີຊິນ ທີ່ໄດ້ ເປັນຜູ້ມາປະຖະກະຖານໍາ ແລະກໍໄດ້ໃຫ້ VOA ສໍາພາດ ກອງປະຊຸມຂອງອົງການສໍາພັນທະມິດລາວ-ອາເມຣິກັນນີ້ ໄດ້ຈັດຂຶ້ນເປັນ 2 ມື້ ໂດຍມີການໃຫ້ຂໍ້ມູນ, ປະຖະກະຖາ ຈາກນັກວິຊາການຈາກຫຼາຍໜ່ວຍງານ, ຫຼາຍອົງການ ຮວມທັງການສຶກສາ, ການແພດ, ຂໍ້ມູນຂ່າວສານສໍາຄັນຕ່າງໆ ກໍໄດ້ມີທັງແພດໜຸ່ມ Dr Alex Vilaythong, ເອື້ອຍ ຫົງວິໄລ ວັດທະນາ ອາສາສະມັກ ແລະ ວົງສະຫວັນ ອິນສີຊຽງໃໝ່ ຜູ້ທີ່ເດີນທາງມາຈາກລັດ Rhode Island ເພື່ອເຂົ້າຮ່ວມໃນງານດັ່ງກ່າວ ຊຶ່ງຕ່າງກໍໄດ້ສະແດງຄວາມ ຄິດເຫັນຕ່າງໆນາໆ ກອະປະຊຸມຫຼວງຂອງອົງການສໍາພັນທະມິດລາວແມ່ນໄດ້ຜ່ານພົ້ນແລະສໍາເລັດລົງດ້ວຍດີ ໂດຍທີ່ຜູ້ປະກອບສ່ວນທັງຫຼາຍ ກໍໄດ້ຮຽນຮູ້, ສຶກສາ ຊຶ່ງກັນແລະກັນ ຈາກບັນດານັກວິຊາການຕ່າງໆທີ່ມາໃຫ້ຂໍ້ມູນ, ໃຫ້ ຄວາມກະຈ່າງແຈ້ງ ເຖິງຄວາມສໍາຄັນຂອງການເອົາບາດກ້າວທີ່ດີ ກ່ວາໃນການດໍາລົງຊີວິດ ບໍ່ວ່າ ຈະເປັນການສຶກສາດ້ານສຸຂະ ພາບ, ພາລານາໄມ ໄດ້ມີສ່ວນບຸກຄົນແລະຕົວແທນຈາກຫຼາຍໆປະຊາຄົມ ທັງໃນທ້ອງຖິ່ນແລະຕ່າງລັດເຂົ້າມາຮ່ວມ ຈຸດປະສົງທີ່ເປັນຫຼັກຢືນ ກໍຄືການແລກປ່ຽນແລະຮຽນຮູ້ຈາກປະສົບການຂອງກັນ ແລະກັນ ເພື່ອຈະໄດ້ສົ່ງເສີມປັບຕົວ, ປັບປຸງແລະພັດທະນາ ໃຫ້ປະຊາຄົມລາວ-ອາເມຣິກັນອື່ນໆໃນສະຫະລັດ ສ່ວນງານລາຕີສະໂມສອນແລະ ລື້ນເລີງຕ່າງໆນັ້ນ ກໍໄດ້ຮັບການປະກອບສ່ວນຈາກສະມາຄົມ ສະຕີລາວ-ອາເມຣິກັນ ແລະ Lao Swan Dance Troupe ໃນຂົງເຂດວໍຊິງຕັນດີຊີ ແລະຫຼາຍໆສະມາຄົມໃນຂົງເຂດທ້ອງຖິ່ນ ແລະກໍຖືວ່າໄດ້ທັງຄວາມຮູ້ ຄວາມມ່ວນຊື່ນ ແລະຄວາມຈົບງາມ ທັງແຂກແລະເຈົ້າພາບ ທາງລາຍການຊີວິດຊາວລາວໃນຕ່າງແດນ ຈະນໍາເລື່ອງລາວທີ່ເປັນສາລະແລະໃຫ້ຄວາມ ບັນເທີງ ມາສະເໜີທ່ານອີກ ໃນໂອກາດຕໍ່ໄປ